תומר חמד כבש במשחק הכנה של ברייטון, מונס דאבור במדי זלצבורג - וואלה! ספורט
החלוץ נכנס כמחליף וקבע 1:1 מול סט. גאלן עם נגיחה אחרי קרן בדקה ה-59, בירם כיאל פתח בהרכב והוחלף בהפסקה. דאבור מצא את הרשת בדקה ה-50, כשזלצבורג הביסה 0:3 את ראן הצרפתית
מערכת וואלה! ספורט יום שבת, 14 ביולי 2018, 19:45
תומר חמד כבש היום (שבת) במשחק ההכנה של ברייטון מול סט. גאלן השוויצרית, שהסתיים ב-1:1. החלוץ הישראלי היה אחד מ-10 שחקני השדה שנכנסו לאחר ההפסקה, בפיגור של 1:0, ובדקה ה-59 הוא נגח פנימה אחרי קרן של נורווד. בירם כיאל פתח בהרכב ושיחק כאמור מחצית אחת, גם הרכש הברזילאי ברנרדו עלה ב-11.
ליגיונר חדש: אלי בבייב חתם בסומגאיט האזרית
ליגיונר גם בקרואטיה: רועי גורדנה הצטרף לסלאבן בלופו
תומר חמד חוגג עם החברים (צילום: רויטרס)
שחקני ברייטון חוגגים עם תומר חמד (מספר 10) (צילום: רויטרס)
* מונס דאבור כבש את השער הראשון ב-0:3 של רד בול זלצבורג על ראן הצרפתית. אלופת אוסטריה עם חמישה ניצחונות בחמישה משחקים ועדיין ללא ספיגה במהלך תקופת ההכנה שלה. החלוץ הישראלי מצא את הרשת במבצע אישי בדקה ה-50 ואחרי 10 דקות פינה את המקום לטובת סמאיל פרבליאק, שהבקיע את השני בדקה ה-91. לזלצבורג עוד היה מספיק זמן לשער שלישי, אותו כבש ג'אבר שלאגר.
* טל בן חיים שיחק 64 דקות בהפסד 2:1 של ספרטה פראג לזגלבי לובין.
* אלון תורג'מן פתח אמש בהרכב של אוסטריה וינה, שהפסידה 1:0 לבורוסיה דורטמונד.